DA Den Europæiske Unions Tidende CE 84/313

(2004/C 84 E/0361)

SKRIFTLIG FORESPØRGSEL P-0135/04

af Roberta Angelilli (UEN) til Kommissionen

(20. januar 2004)

Om: Mælkecentralen i Rom: sikring af arbejdspladser og beskyttelse af landbrugere

Allerede i 1996 blev der indgivet en række forespørgsler, som fordømte de formodede uregelmæssigheder i forbindelse med proceduren for privatisering af mælkecentralen i Rom (jf. følgende forespørgsler: P-1747/96 (1), P-1071/97 (2), E-3408/97 (3), E-0547/98 (4), E-1511/98 (5), E-2846/98 (6), E-0567/99 (7) og P-2069/99 (8)). Der blev navnlig tilkendegivet tvivl med hensyn til legitimiteten af proceduren for omstrukturering af ovennævnte selskabs gæld gennem statsstøtte og med hensyn til vilkårene for mælkecentralens efterfølgende salg til Cirio i 1999 for LIT 26,5 mia. og endelig salget af den til Parmalat-koncernen for LIT 334,8 mia.

I dag risikerer det multinationale selskab Parmalats finansielle sammenbrud at inddrage også selskabet Eurolat S.p.A., som ejer 75 % af mælkecentralen i Rom, og som kontrolleres af Parmalat-koncernen.

Men takket være Finlatte S.p.A.'s erhvervelse af de resterende 16 % — 250 landbrugere er tilsluttet Finlatte S.p.A. — har mælkecentralen i Rom i de seneste år oplevet en finansiel genrejsning og har udvist et overskud.

Men i dag er der imidlertid en reel risiko for, at de over 500 brug, som udgør mælkecentralens underleverandører, kommer til at lukke med alvorlige beskæftigelsesmæssige konsekvenser for hele mejerisektoren og den zootekniske sektor i Lazio og den efterfølgende opløsning af en i produktionsmæssig og finansiel henseende solid industripol.

For at undgå, at mælkecentralen i Rom bliver lukket, kunne Finlatte S.p.A., der har tekniske ressourcer og ledelsesmæssig kapacitet til sin rådighed, administrere virksomheden direkte ved at betale en leje til virksomheden selv, der kunne anvendes til en plan for genindtrædelse. Det kunne etablere et nyt Newco bestående af landbrugere og lønmodtagere, som kunne erhverve 100 % af mælkecentralen i Rom på deres vegne og f.eks. finansiere operationerne ved en finansiel »leveraged buy-out«, idet der stadig er mulighed for brede profitmarginer for den omtalte virksomhed. Vil Kommissionen på baggrund af ovenstående oplyse følgende:

1. Mener den, at det er muligt at etablere et nyt Newco med henblik på at sikre de arbejdspladser, som er i fare?

2. Hvilke finansielle instrumenter kan bruges ud over leje og leveraged buy-out?

Svar afgivet på Kommissionens vegne af Franz Fischler

(12. februar 2004)

Den 11. april 2000 vedtog Kommissionen beslutning 2000/628/EF om den statsstøtte, som Italien har ydet til Centrale del Latte di Roma (9).

Kommissionen er ikke bekendt med, at der er nogen risiko for, at mælkecentralen i Rom lukker.

Ud fra de disponible oplysninger er Kommissionen ikke i stand til at svare på spørgsmålene fra det ærede medlem.

Hvis statsstøtte til redning og omstrukturering af en kriseramt mejerivirksomhed anmeldes til Kommissionen i henhold til EF-traktatens artikel 88, vil Kommissionen undersøge sagen i overensstemmelse med de regler, der gælder for denne type af statsstøtte.

(1) EFT C 345 af 15.11.1996, s. 102.

(2) EFT C 373 af 9.12.1997, s. 60.

(3) EFT C 158 af 25.5.1998, s. 103.

(4) EFT C 310 af 9.10.1998, s. 84.

(5) EFT C 13 af 18.1.1999, s. 39.

(6) EFT C 289 af 11.10.1999, s. 9.

(7) EFT C 348 af 3.12.1999, s. 102.

(8) EFT C 203 E af 18.7.2000, s. 129.

(9) Kommissionens beslutning 2000/628/EF af 11. april 2000 om den statsstøtte, som Italien har ydet til Centrale del Latte di Roma, EFT L 265 af 19.10.2000.